open-index/open-wikipedia-markdown huggingface dataset:
Velimir Zajec

**Velimir Zajec** (Zagreb, 12. veljače 1956.), jugoslavenski i hrvatski nogometaš i trener. Od 10. ožujka 2024. godine obnaša dužnost predsjednika GNK Dinama, naslijedivši Mirka Barišića na toj poziciji.

## Igračka karijera

### Klupska karijera
Karijeru je započeo u zagrebačkom NK Dinamu 1974. godine u dobi od 18 godina. U svojih prvih 10 godina igranja, svom klubu je donio dva Kupa Jugoslavije kao i 24 godine dugo očekivani naslov prvaka, 1982. godine.

Kad je navršio 28 godina, po tadašnjim pravilima za športaše u Jugoslaviji, stekao je pravo igranja za strane klubove. Otišao je u grčki Panathinaikos, u kojem je ostvario blistave uspjehe.

Na terenu je važio za džentlmena, bez provokativnih i nasilnih ispada.

### Reprezentativna karijera

Svojim igrama je izborio mjesto u nogometnoj reprezentaciji Jugoslavije, za koju je nastupio trideset i šest puta, puno puta i kao kapetan. Ovaj podatak ima veću težinu zbog toga što su igrači iz hrvatskih klubova, posebice ako su bili Hrvati (samo nastupanje za beogradske klubove je to "ublažavalo"), i još ako su bili iz NK Dinama, vrlo su teško dolazili do reprezentativnog dresa, dok s druge strane, i prosječni igrači s istoka dobivali su mjesta u reprezentaciji. U prilog tome govori i nepozivanje njegovog klupskog suigrača, Marka Mlinarića na Svjetsko nogometno prvenstvo 1982. godine, iako je bio najbolji igrač prve jugoslavenske lige i k tome još u klubu koji je bio državni prvak.

Nakon prestanka aktivnog igranja, dvije je godine (1989.- 1991.) proveo kao direktor u NK Dinamu, nakon čega se vraća u Panathinaikos voditi njihovu igračku akademiju. Nedugo zatim je postao glavnim trenerom. Nakon nekog vremena, vratio se u Dinamo, ovaj put kao glavni trener, nakon čega se opet vraća u Panathinaikosa 2002. godine, na mjestu direktora.

1998. godine, vodio je Dinamo u tri susreta Lige prvaka, ostavši neporažen, izborivši s klubom dvije pobjede i jedan neriješeni susret. Unatoč tome, Dinamo nije uspio proći u četvrtfinale, jer su završili nastup na drugom mjestu u skupini (samo je prvoplasirana momčad nastavljala natjecanje).

2004., otišao je u Englesku, u klub Portsmouth, preuzevši mjesto izvršnog direktora. Nakon što je menadžer Harry Redknapp dao ostavku, privremeno je preuzeo menadžersko mjesto u studenome 2004. godine. Pet mjeseci poslije, vraća se na mjesto direktora, nakon što je u klub na trenersko mjesto došao Alain Perrin. Ostavku na mjesto direktora dao je 10. listopada 2005. godine, zbog lošijeg zdravstvenog stanja. Od svibnja 2010. godine, nakon više od deset godina, ponovno je trener nogometnog kluba Dinamo Zagreb. Dana 9. kolovoza 2010. smijenjen je s trenerskog mjesta, nakon remija kod Varteksa.

## Zanimljivosti

Još za aktivne igračke karijere stekao je nadimak "Zeko". Taj nadimak je zadržao i kod Panathinaikosovih navijača. Poznati hrvatski radijski športski voditelj Ivan Tomić ga je zvao "*Zajec Zeko, Dinamovo med i mlijeko*".

## Reference

## Vanjske veze
* Velimir Zajec - karijera
Stjepan Tomas

**Stjepan Tomas** (Bugojno, BiH, 6. ožujka 1976.), je bivši hrvatski nogometaš.

Prvi se put javnosti predstavio igravši u pulskoj Istri tokom sezone 1994./95.. Već je naredne sezone završio u zagrebačkom Dinamu, tada neprikosnovenom vladaru HNL-a. U tom razdoblju osvaja 5 naslova prvaka Hrvatske, 3 državna kupa i 2 puta nastupa u Ligi prvaka. Nakon razdoblja u Zagrebu nastavlja karijeru u redovima talijanske Vicenze. Nakon 2 sezone tokom kojih igra u obje po 24 utakmice i pritom ispada u Serie B, prelazi u prvoligaški Como u kojem bilježi također 24 utakmice. Uslijedio je, potom, transfer u Tursku.

Prvu sezonu ondje igra za Fenerbahce, a nakon toga za rivala Galatasaray. U tom razdoblju osvaja po jedan naslov prvaka (2004., 2006.) sa svakim od ta dva kluba, te sa trenutnim još i kup (2005.). U Galatasarayu je tokom svog boravka stekao veliku naklonost uprave i navijača, te zaradio nadimak *No passaran* iliti *nema prolaza* (suparnika kraj njega). Na ljeto 2007. preselio je u ruski Rubin. U FK Rubin Kazan je potpisao ugovor za dvije godine. Na 31. siječnja 2010. Tomas je otišao u turski klub Gaziantepspor. Poslije osam mjeseca u Gaziantepspor, Tomas je otišao u Bucaspor.

Za reprezentaciju debitira 22. travnja 1998. u pobjedi 4:1 nad Poljskom. Od tad nastupa za reprezentaciju na Svjetskim prvenstvima u Japanu i Juž. Koreji, te Njemačkoj, te europskom u Portugalu. U međuvremenu, prije prijateljske utakmice sa Izraelom, Zlatko Kranjčar ga je nakratko izbacio iz reprezentacije zbog povrede disciplinskih pravila, naime, zatečen je nakon 23 sata u sobi sa nepoznatim maserom. Na svjetskom prvenstvu u Njemačkoj odigrao je svoju posljednju utakmicu za reprezentaciju, protiv Australije gdje je 2 puta očito igrao sa rukom, i to u skoku. Radi jednog igranja dosuđen je jedanaesterac, a radi drugog nije. Slaven Bilić ne vidi ga u svojim planovima vezanim uz državnu vrstu.
Mario Tokić

**Mario Tokić** (Derventa, BiH, 23. srpnja 1975.), hrvatski nogometaš

Karijeru je započeo u redovima Rijeke debitiravši u prvoj sezoni HNL-a. S vremenom je postao standardan u prvih 11, zaradivši time transfer u zagrebački Dinamo, tada Croatiju. Tamo osvaja 2 naslova prvaka i nastupa 2 puta u Ligi prvaka odmah došavši do svog mjesta prvotimca. Sezone 2000./01. nastupio je samo 9 puta, te već nagodinu prešao u austrijsku ligu, točnije, GAK iz Graza. Sa GAK-om osvaja 2004. prvi naslov prvaka za taj klub, a napušta ga 2005. prešavši u redove Austrie iz Beča. Nakon što i tamo osvaja naslov 2006., naredne godine pada sa klubom na dno lige i naposljetku ga napušta transferom u najljućeg rivala Rapid.

Za reprezentaciju je debitirao 5. rujna 1998. u porazu od Irske (0:2) na samom početku neuspješnih kvalifikacija za EURO 2000. Kasnije je bio u kadru reprezentacije tokom Europskog prvenstva 2004., te Svjetskog prvenstva 2006., ali nije nastupio niti na jednoj od tih smotri. Trenutno nije u planovima Slavena Bilića.
Goran Vlaović

**Goran Vlaović** (Nova Gradiška, 7. kolovoza, 1972.), bivši hrvatski nogometaš.

## Klupska karijera
Bivši napadač hrvatske nogometne reprezentacije u karijeri je igrao za NK Osijek i Dinamo Zagreb u Hrvatskoj, talijansku Padovu, španjolsku Valenciju, te grčki Panathinaikos. Za zagrebački Dinamo zabio je, u 81 utakmici, 61 ligaški zgoditak. S Dinamom je bio najbolji strijelac Hrvatske nogometne lige dva puta zaredom, godina 1993. i 1994, a zabio je sveukupno 61 zgoditak u HNL-u. U Španjolskoj je osvojio Copa del Rey (1998./99.) i Supercopa de España (1999.) sa Valencijom.

## Reprezentativna karijera
Prvu utakmicu za hrvatsku nogometnu reprezentaciju odigrao je 1992. godine protiv Australije, na turneji u Australiji. Za hrvatsku reprezentaciju, odigrao je 52 utakmice i postigao je 15 pogodaka. 
Nastupao je na Europskom prventstvu 1996. godine u Engleskoj, te na svjetskim prvenstvima 1998. u Francuskoj i 2002. godine u Japanu i J. Koreji.

Godine 2002. opet je bio na svjetskom prvenstvu, ali je sve 3 utakmice proveo na klupi.

## Priznanja
### Individualna
* Najbolji strijelac 1. HNL u sezonama 1992./93. (23 zgoditka) i 1993/94 (29 zgoditaka). 
* Igrač godine u 1. HNL u sezoni 1992./93.

### Klupska
**[[Dinamo Zagreb]]**
*Prvak Hrvatske **(1)** : *[[1. HNL 1992./93.|1992./93.]]*
*Hrvatski nogometni kup **(1)** : *[[Hrvatski nogometni kup 1993./94.|1994.]]*

**[[Valencia CF|Valencia]]**
* UEFA Intertoto kup **(1)** : *[[1998.]]*
* Copa del Rey **(1)** : *1998./99.*
* Španjolski superkup **(1)** : *[[1999.]]*

**[[Panathinaikos FC|Panathinaikos]]**
* Prvak Grčke **(1)** : *2003/04.*
* Grčki kup **(1)** : *2004.*

### Reprezentativna
* Francuska 1998. - Bronca 
* Kao član reprezentacije 1998. dobitnik je Državne nagrade za šport "Franjo Bučar".

## Zanimljivosti
* Njegov pogodak Turskoj na EURO-u 1996., postignut pred sam kraj utakmice, prvi je pogodak reprezentacije na velikim natjecanjima. 1998. godine postigao je pogodak za 2:0 vodstvo Hrvatske protiv Njemačke u četvrtzavršnici SP-a, kojim je riješio pitanje pobjednika u mitskoj utakmici hrvatskog nogometa. Te je godine, prilikom osvajanja brončane medalje, Vlaović igrao na svih 7 utakmica svjetskog prvenstva. 
* Nogometni portal FourFourTwo izabrao je njegov zgoditak protiv Turske u top 10 najboljih zgoditaka s Eura 96'.

## Reference

## Vanjske veze
* Razgovor s Goranom Vlaovićem, serijal *(Ne)uspjeh prvaka s [[Mario Stanić|Mariom Stanićem]]*, 25. 12. 2023. (YouTube)
Mario Stanić

**Mario Stanić** (Sarajevo, 10. travnja 1972.), bivši hrvatski nogometaš i reprezentativac.

Svoju je nogometnu karijeru započeo u Željezničaru iz Sarajeva. Godine 1992. uspijeva pobjeći iz ratom zahvaćenog Sarajeva i dolazi u Zagreb te prelazi u zagrebački HNK HAŠK Građanski odnosno Croatia Zagreb,danas GNK Dinamo Zagreb). U Maksimiru provodi sezonu 1992/93 i osvaja s klubom naslov prvaka Hrvatske. Nakon toga prelazi u Sporting Gijon.
Godine 1995. otišao je u portugalsku Benficu, pa zatim u belgijski Club Brugge, u kojem je postao najbolji strijelac belgijske Jupiler lige sa 20 pogodaka. U Italiju odlazi 1996. godine gdje igra u Parmi u kojoj se zadržao 4 sezone, do 2000. godine, kad odlazi u Chelsea iz Londona. Prva utakmica u plavom dresu londonskog kluba zapamćena je po njegovom predivnom voleju koji je završio u mreži. No, nije tako nastavio pa je dolaskom Abramoviča, između ostalog i zbog teške ozljede koljena napustio klub i zaključio karijeru.

Od 1995. igra u reprezentaciji Hrvatske. Zabilježio je 49 nastupa i 7 golova, a jedan od njih je i prvi gol Hrvatske na svjetskim prvenstvima, kojeg je zabio Jamajci u Francuskoj 1998. godine.

Nastupao je još na europskom prvenstvu 96., te na Svjetskom prvenstvu 2002.

Kao član reprezentacije 1998. dobitnik je Državne nagrade za šport "Franjo Bučar".

Zbog teške ozljede koljena sezone 2003./04. morao je prisilno završiti nogometnu karijeru.

## Vanjske veze
* "Moja priča", serijal *(Ne)uspjeh prvaka s Mariom Stanićem*, 8. 1. 2024. (YouTube)
Zlatko Škorić

**Zlatko Škorić** (Zagreb, 27. srpnja 1941. - 23. svibnja 2019.), nogometni vratar, državni reprezentativac.

Prvi klub mu je bio Elektrostroj iz Zagreba, a 1960. prelazi u NK Dinamo, s kojim 1967. godine osvaja Kup velesajamskih gradova. Godine 1969. prelazi u Avignon, ali iste sezone je u ljubljanskoj Olimpiji. Sezonu 1971./72. proveo je u Stuttgartu, a 1972./73. u Bayernu iz Münchena. Nakon kraćeg povratka u Avignon, 1975. završava karijeru u Zagrebu.

Za reprezentaciju Jugoslavije nastupio je 8 puta (1964.-1966.). Po nekim podacima, obranio je 48 od 74 jedanaesterca u karijeri.

Trener: BSK Slavonski Brod, Angola, NK Samobor, NK Dinamo (trener vratara), NK Segesta Sisak. Voditelj Dinamove škole vratara.
Tomo Šokota

**Tomo Šokota** (Zagreb, 8. travnja 1977.) je hrvatski nogometaš. Igra na poziciji napadača. Trenutačno je bez kluba.

## Klupska karijera
Tomo Šokota profesionalnu nogometnu karijeru počeo je u zagrebačkom Dinamu gdje je nastupao od 1997. do 2001. godine. U sezonama 1999/2000. i 2000/01. bio je najbolji strijelac Prve hrvatske nogometne lige.

Od 2001. do 2005. godine nastupao je za Benficu gdje je u 60 nastupa postigao 21 pogodak. Godine 2005. prešao je u redove rivala Porta gdje se nije naigrao zbog čestih ozljeda. Nakon Porta 2007. godine vraća se u Dinamo a 2009. odlazi u belgijski Lokeren gdje ostaje jednu sezonu. Godine 2010. potpisuje za ljubljansku Olimpiju. U svom prvom nastupu za novi klub postiže zgoditak, 14. rujna 2010. godine u osmini finala slovenskog kupa Hervis, protiv Celja.

## Reprezentativna karijera
Šokota je bio povremeni hrvatski reprezentativac nastupivši ukupno osam puta od 2003. godine i postigavši dva zgoditka u prijateljskim susretima. Prvi protiv Turske u Zagrebu 31. ožujka 2004. a drugi protiv Danske u Kopenhagenu 5. lipnja 2004. godine.

## Reference

## Vanjske veze
* Tomislav Šokota na soccerway.com
Mladen Ramljak

**Mladen Ramljak** (Zagreb, 1. srpnja 1945. - kraj Novske, 13. rujna 1978.) je bio hrvatski nogometaš. Po vokaciji obrambeni igrač. Smiren i hladnokrvan, sjajan tehničar, odlično je igrao glavom i organizirao obranu. Lakih pokreta, odličnog postavljanja te nadasve korektan borac.

## Klupska karijera
Ponikao je u omladinskoj školi zagrebačkog Dinama. Nastupao je za Dinamo od 1962. do 1973. godine, s kojim je osvojio kup 1965. i 1969. godine, te Kup velesajamskih gradova 1967. godine. Prvo kao branič, a kasnije kao centarhalf za Dinamo sveukupno je odigrao **523** utakmice. Od 1973. do 1977. godine igrao je za Feyenoord iz Rotterdama, te je osvojio nizozemsko prvenstvo i Kup UEFA-e 1974. godine.

## Reprezentativna karijera
Za jugoslavensku reprezentaciju je nastupao u razdoblju od 1966. do 1972. godine te je odigrao 13 utakmica. Prvi nastup je zabilježio protiv reprezentacije Mađarske (2:0) u Zagrebu 1966. godine, a posljednji put protiv reprezentacije SSSR-a (0:3) u Moskvi 1972. godine. Odigrao je i 5 utakmica za omladinsku reprezentaciju Jugoslavije (1962.-1964.), jednu za mladu (1964.) i jednu za B vrstu (1964.).

## Pogibija i spomen
Mladen Ramljak tragično je poginuo u automobilskoj nesreći kraj Novske, u 34. godini života. Od 2003. godine u spomen na svoga bivšeg juniora i dugogodišnjeg prvotimca GNK Dinamo organizira međunarodni omladinski *[[Memorijalni turnir Mladen Ramljak]]*.

## Priznanja
### Klupska
**[[GNK Dinamo|Dinamo Zagreb]]**
* Kup maršala Tita **(2) :** 1965., 1969.
* Kup velesajamskih gradova **(1) :** 1967.
**[[Feyenoord Rotterdam|Feyenoord]]**
* Prvak Nizozemske **(1) :** 1974.
* Kup UEFA **(1) :** 1974.

### Reprezentativna
**[[Jugoslavenska nogometna reprezentacija|Jugoslavija]]**
* EP Italija 1968.: Srebrna medalja.

## Izvori
Zoran Zekić

**Zoran Zekić** (Osijek, 29. travnja 1974.) je hrvatski nogometaš, koji trenutno trenira momčadOsijeka.

Prve sportske uspjehe je doživio sezone 2003-04,  kada je, dok je igrao za Kamen Ingrad postigao 13 golova u 15 utakmica, te je bio najbolji strijelac lige na kraju polusezone. Njegove dobre igre zapazio je izraelski klub Maccabi Haifa, u koji je prešao početkom 2004. godine. Međutim, u klubu nije dobio pravu priliku, pa se na kraju sezone vraća u Prvu HNL, u redove zagrebačkog Dinama. Nakon toga promijenio je još nekoliko klubova, da bi sezone 2007./08. potpisao za drugoligaša Istru 1961, te je nakon jedne sezone provedene u Puli raskinuo ugovor s čelnicima kluba koji su mu dali slobodne ruke u traženju novog kluba. U ljeto 2008. potpisuje ugovor s još jednim drugoligašem, sisačkom Segestom.

## Vanjske veze
*Profil na Nogometnom magazinu
Miroslav Slepička

**Miroslav Slepička** (Příbram, 10. studenog 1981.) je češki nogometaš koji trenutačno nastupa za SpVgg Greuther Fürth, na posudbi iz zagrebačkog Dinama. Igra na poziciji napadača.

## Klupska karijera
Slepička je profesionalnu karijeru započeo 1999. godine nastupom za Marila Příbram. Na posudbi je u Milín 2001. godine. Od 2002. do 2005. nastupa za Slovan Liberec. Od 2005. nastupao je za prašku Spartu. U siječnju 2009. potpisao je ugovor za zagrebački Dinamo, vrijedan je 1.500.000 eura, a potpisan je na tri i pol godine. Slepička će u Zagrebu zarađivati oko 300.000 eura na godinu. 

Slepička je primjer snažnog, agresivnog napadača, koji dobro čuva loptu. Ima jak i precizan udarac, dok je nešto slabiji u igri glavom. 

## Reprezentativna karijera
Nastupao je za mlađe kategorije Češke reprezentacije U20 i U21. U srpnju 2008. godine prvi put je pozvan u seniorsku reprezentaciju, a prvi međunarodni nastup je imao u studenom iste godine protiv Sjeverne Irske u Belfastu.

## Izvori
Ilija Sivonjić

**Ilija Sivonjić** (Zubovići, BiH, 13. siječnja 1987.)  hrvatski je nogometaš koji trenutačno nastupa za NK Hrvatski dragovoljac.
 
Sivonjić je od 2004. do 2007. nastupao za Kamen Ingrad, te je zabilježio 49 nastupa i 9 pogodaka. Od 2007. do kraja jesenskog dijela sezone 2008./09. nastupao je za zaprešićki Inter, za koji je u 38 nastupa postigao 12 pogodaka.

Dana 4. siječnja 2009. godine potpisao je ugovor sa zagrebačkim Dinamom, kojim se obvezao na pet i pol godišnju vjernost.

U lipnju 2011. se obvezao na jednogodišnji ugovor sa NK Rijeka, ali se u prvoj pripremnoj utakmici teško ozljedio.

## Izvori

## Vanjske veze
* Ilija Sivonjić na hnl-statistika.com
Daniel Šarić

**Daniel Šarić** (Rijeka, 4. kolovoza 1972.) je bivši hrvatski nogometaš. Igrao je na poziciji desnog bočnog.

Šarić je profesionalnu karijeru započeo u rodnom gradu, u HNK Rijeci. Godine 1993. prelazi u španjolski Sporting de Gijón, a 1995. se vraća u Hrvatsku, u zagrebački Dinamo. U redovima *modrih* je proveo pet godina, prije nego što je 2000. potpisao za Panathinaikos. Tri godine kasnije vraća se u Rijeku u kojoj je 2007. i završio profesionalnu karijeru. S Rijekom je osvojio 2 Hrvatska kupa, a s Dinamom 5 naslova prvaka Hrvatske i 3 Hrvatska kupa. Nastupao je i u Ligi prvaka za grčki Panathinaikos, a bio je i član Sporting Gijona iz španjolske Primere Division.

Šarić je nastupao i za hrvatsku nogometnu reprezentaciju, za koju je nastupio na 30 utakmica, te je sudjelovao na Svjetskom prvenstvu 2002.
Ivan Tomečak

**Ivan Tomečak** (Zagreb, 7. prosinca 1989.) je hrvatski nogometaš. Trenutačno igra za Rijeku.

Tomečak je karijeru započeo u dinamovoj nogometnoj školi. Godine 2007. odlazi na posudbu u drugoligaša Lokomotivu. U prvoj sezoni redoviti je prvotimac te uz 32 nastupa postiže i dva pogotka. Zimski dio polusezone 2008. godine također redovito nastupa te u 15 odigranih utakmica postiže dva pogotka.

U siječnju 2009. godine potpisao je profesionalni ugovor s Dinamom u trajanju od sedam i pol godina. Tomečak se pridružio prvoj momčadi Dinama na zimskim pripremama.

U lipnju 2013. godine, Ivan potpisuje ugovor s Rijekom na dvije godine.

## Priznanja
### Klupska
**[[Dinamo Zagreb]]**
* Prvak Hrvatske **(2) :** *[[1. HNL 2009./10.|2009./10.]]*, *[[1. HNL 2010./11.|2010./11.]]*
* Hrvatski nogometni kup **(2) :** *[[Hrvatski nogometni kup 2009./10.|2010.]]*, *[[Hrvatski nogometni kup 2010./11.|2011.]]*
* Hrvatski nogometni superkup **(1) :** *[[2013.]]*

**[[HNK Rijeka]]**
* Hrvatski nogometni kup **(1) :** *[[Hrvatski nogometni kup 2013./14.|2014.]]*
* Hrvatski nogometni superkup **(1):** *[[2014.]]*

## Izvori

## Vanjske veze
*Ivan Tomečak na hnl-statistika.com
Ivica Vrdoljak

**Ivica Vrdoljak** (Novi Sad, Srbija, 19. rujna 1983.), je hrvatski nogometaš. Igra na poziciji stopera ili zadnjeg veznog.

## Klupska karijera

Od 2002. do 2007. godine nastupao je za NK Zagreb. U srpnju 2007. zajedno sa klupskim kolegom Mariom Mandžukićem prešao je u zagrebački Dinamo u transferu vrijednom 2.5 milijuna eura. U svibnju 2010. potpisao je za varšavsku Legiju.

## Izvori

## Vanjske veze

* Ivica Vrdoljak 90minut.pl
Ante Tomić (fudbaler, rođen 1983.)

**Ante Tomić** (Zagreb, 23. svibnja 1983.), je hrvatski nogometaš.

Igrao je u nogometnim klubovima Dinamo Zagreb, NK Croatia Sesvete, NK Inter Zaprešić, Skoda Xanthi F.C., Luka Koper, Sanfrecce Hiroshima i Ehime.
Josip Pivarić

**Josip Pivarić** (Zagreb, 30. siječnja 1989.) je hrvatski nogometaš. Trenutačno igra u kijevskom Dinamu.

## Karijera

### Klupska

Pivarić je karijeru započeo u dinamovoj nogometnoj školi. Godine 2008. odlazi na posudbu u drugoligaša Lokomotivu za koju je u prvoj sezoni zabilježio 13 nastupa. U siječnju 2009. godine potpisao je profesionalni ugovor s Dinamom u trajanju od sedam i pol godina.

### Reprezentativna

Od 2005. do 2008. za mlađe uzraste hrvatske nogometne reprezentacije nastupio je na 29 utakmica i postigao 2 pogotka.

Za hrvatsku A reprezentaciju debitirao je u pobjedi 2:3 u prijateljskoj utakmici protiv Lihtenštajna u Vaduzu, 14. kolovoza 2013.

## Priznanja
### Klupska
**[[Dinamo Zagreb]]**
* Prvak Hrvatske **(2)**: 2012./13., 2013./14.

## Reference
Emil Urch

**Emil Urch** (Pula, 18. srpnja 1911. - Zagreb, 24. lipnja 1980.), hrvatski reprezentativni nogometni vratar i trener.

## Igračka karijera
Branio je u klubovima ZŠK Viktorija, NK Uskok Zagreb, HŠK Građanski, s kojim je 1937. i 1940. osvajao državna prvenstva. Nakon raspuštanja Građanskog 1945. prelazi u NK Dinamo zajedno s većinom suigrača. Igračku karijeru završava u Jaski, gdje ujedno nastavlja s radom u nogometu kao trener.

## Reprezentativna karijera
Dva je puta branio za hrvatsku reprezentaciju 1942. godine. U prvom nastupu, protiv Italije na gostovanju u Genovi, primio je četiri pogotka u najvećem porazu u povijesti hrvatske reprezentacije (0:4), ali je u drugom nastupu sačuvao mrežu u velikoj pobjedi protiv Bugarske u Zagrebu (6:0)

17 puta branio je za reprezentacije Zagrebačkog nogometnog podsaveza.

Kao svojevrsni kuriozitet stoji činjenica da nikada nije nastupio za jugoslavensku reprezentaciju, iako je čak 17 puta bio na klupi, kao pričuva Franji Glaseru.
Željko Čajkovski

**Željko Čajkovski** (Zagreb, 5. svibnja 1925. – München, 11. studenoga 2016.), jugoslavenski nogometaš i nogometni trener. Osvajač je srebrne medalje na Olimpijskim igrama u Londonu 1948. godine. Mlađi je brat hrvatskoga nogometaša Zlatka Čajkovskoga. Diplomirani ekonomist.

## Klupska karijera
Igrao je za hrvatske klubove HAŠK (1942.–45.) i Dinamo Zagreb (1945.–56.) te za njemačke Werder Bremen (1956.–58.) i 1. FC Lichtenfels. Sa zagrebačkim Dinamom osvojio je 2 prvenstva Jugoslavije (1948. i 1954.) i jedan kup (1951.).

## Reprezentativna karijera
Za nogometnu reprezentaciju Jugoslavije odigrao je 19 utakmica i postigao 12 pogodaka. Prvi put za Jugoslaviju nastupio je 1947. godine protiv Čehoslovačke (1:3) u Pragu, a posljednji put 1951. godine protiv Švicarske (7:3) u Beogradu.
 
Javnost ga pamti kao strijelca jednog od najznačajnijih pogodaka u povijesti jugoslavenskoga nogometa. U kvalifikacijama za nastup na Svjetskom nogometnom prvenstvu 1950. godine u Brazilu, tadašnja Jugoslavija odigrala je dvije kvalifikacijske utakmice s Francuskom. Obje su završile rezultatom od 1:1. Zbog toga je odigrana majstorica na neutralnom terenu, u Firenci, 11. prosinca 1949. godine. Nakon regularnog tijeka utakmice rezultat je bio 2:2. Potom u produžetku, u 114. minuti, Željko Čajkovski postigao je pogodak kojim je Jugoslaviji omogućio odlazak na Svjetsko prvenstvo u Brazil.

## Trenerska karijera
Počeo je kao igrač/trener u 1. FC Lichtenfelsu. Poslije je od 1964. do 1966. godine trenirao Spvgg Fürth te Borussiju Neunkirchen, od 1967. do 1969. godine, u drugom njemačkom razredu te jednu sezonu Borussiju Neunkirchen u Bundesligi a koju je sezonu prije toga i uveo u najviši razred njemačkoga nogometa. Od 1971. do 1974. godine trenirao je SSV Ulm 1846 u trećem razredu osvojivši prvenstvo dva puta, no nije postigao promociju s tim klubom. U prvome dijelu sezone 1974./75. trenirao je VFR Heilbronn, a u drugome dijelu, Wacker 04 Berlin oba dva u drugom njemačkom razredu.

## Priznanja
### Individualna
* Dobitnik je Srebrene plakete NSJ.
 
### Klupska
**[[Dinamo Zagreb]]**
* Prvenstvo Jugoslavije u nogometu **(2)**: 1947./48., 1953./54.
* Kup maršala Tita **(1)**: 1951.

## Reference
Vladimir Čonč

**Vladimir Čonč** (Zagreb, 13. siječnja 1928. - Zagreb 15. listopada 2012.) nadimak **Čona**, hrvatski nogometaš, osvajač srebrne medalje na Olimpijskim igrama u Helsinkiju 1952. godine. Bio je igrač sredine terena. Sjajan tehničar, velika radijusa kretanja, izvrsna pregleda igre i velika smisla za organizaciju igre. Izvanredno je izvodio  jedanaesterce i često postizao pogotke točnim udarcima iz daljine.

## Klupska karijera
Ponikao u juniorima Građanskog. Nastupao za zagrebačke klubove Poštar (1945. - 1946.), Lokomotivu (1946. - 1949. i 1951. - 1952.) i Dinamo (1953. - 1961.), te Naša Krila iz Zemuna (1950.) i njemačke klubove Kickers Offenbach (1961. - 1962.), Eintracht Bad Kreuznach (1962. - 1963.) i Opel Rüsselsheim (1963. - 1966.). Najviše nastupa imao je za zagrebački Dinamo odigravši 413 utakmica i postigavši 119 pogotka. Bio je prvak Jugoslavije s Dinamom 1953./54. i 1957./58., te osvajač Kup maršala Tita 1959./60.. Za  Dinamo je prvi put nastupio  4. siječnja 1953. protiv Zagrebačke reprezentacije (10:0) postigavši dva pogotka, a posljednji put 18. lipnja 1961. protiv FC Luzerna (0:0). 
## Reprezentativna karijera
Za Jugoslavensku reprezentaciju odigrao je samo jednu utakmicu 28. studenog 1956. godine protiv Engleske u Londonu. Za B reprezentaciju nastupio je tri puta. Mnogo puta je bio u reprezentaciji pričuva Rajku Mitiću, kao i na Olimpijskim igrama 1952. gdje je osvojio srebrnu medalju.

## Izvori
* Odlazak modre legende: Preminuo Vladimir Čonč
* (engleski) National Football Teams: Čonč, Vladimir
* Fredi Kramer, *Sveto ime Dinamo*, Zagreb, 2006., str. 191
Vladimir Vasilj

**Vladimir Vasilj** (Hannover, Njemačka, 6. srpnja 1975.) bivši hrvatski nogometni reprezentativac.

Bio je igrač Hrvatskog dragovoljca, NK Dinama, NK Zagreba, NK Varteksa , Konyaspora i NK Široki Brijeg. Hrvatski dragovoljac je bio njegov prvi klub u profesionalnoj karijeri. U Hrvatskom dragovoljcu je bio tri sezone prvi vratar. U proljeće 1998. g. je izabran među 22 igrača koji su išli u Francusku na svjetsko prvenstvo. Vladimir je bio treći vratar i nije odigrao ni minute. Hrvatska je završila na trećem mjestu. Prvi nastup za reprezentaciju je upisao protiv Slovačke u prijateljskoj utakmici 29. svibnja 1998. godine. U ljeto 1998. prešao je u zagrebački Dinamo gdje je upisao samo 5 nastupa. 2001. g prelazi u redove gradskog rivala Zagreba. Vladimir je kao prvi vratar s njima iznenađujuće osvojio prvenstvo Hrvatske 2002. godine.
Drugi nastup za reprezentaciju upisao je 2002. u prijateljskoj utakmici protiv Mađarske. Bio je dio reprezentacije na svjetskom prvenstvu, ali opet nio upisao nijedan nastup. 2004.godine,Stipe Pletikosa se ozlijedio i umjesto njega je pozvan Vladimir opet kao treći vratar na europskom prvenstvu u Portugalu.
Na klupskoj razini, Vasilj je napustio Zagreb i prešao u Varteks 2003.godine i proveo jednu sezonu u klubu kao njihov prvi vratar.  Proveo je jednu sezonu u klubu kao njihov prvi izbor vratara, što 30 domaće lige. Branio je u 28 prvenstvenih utakmica te u dvije utakmice u prvom krugu kupa UEFA, gdje ih je eliminirao mađarski klub Debreceni VSC. Vratio se u Dinamo na ljeto 2004. i proveo jednu sezonu u klubu kao njihov prvi vratar. Branio je u 20 prvenstvenih utakmica, a također se pojavio u šest utakmica Kupa UEFA te sezone. Iz Dinama je otišao ljeta 2005. te se pridružio turskom klubu Konyasporu, gdje je proveo prvi dio sezone 2005./06. kao drugi vratar. Početkom 2006. NK Široki Brijeg ga je doveo u svoje redove. Potpisao je 18-​​mjesečni ugovor koji je trajao do lipnja 2007. godine. Umirovio se srpnja 2009. godine.

* Za Hrvatsku je odigrao 2 utakmice.  
* Osvojio je brončanu medalju u Francuskoj 1998.
* Dobitnik je Državne nagrade za šport "Franjo Bučar" , 1998. godine.
Josip Šimić

**Josip Šimić** (Zagreb, 16. rujna 1977.), hrvatski nogometni reprezentativac.

Prvi nastup za reprezetaciju Hrvatske zabilježio je u pobjedi nad Poljskom 4:1 u Vinkovcima 22. travnja 1998.g. Ukupno je sedam puta nastupio za reprezentaciju, a jedini gol je postigao u prijateljskoj utakmici protiv reprezetacije Meksika 16. lipnja 1999.g.

Josip Šimić mlađi je brat hrvatskog nogometnog reprezentativca Darija Šimića, profesionalnu karijeru je započeo u NK Dinamo Zagreb, s kojim je osvoji tri uzastopna naslova od 1997.-2000. nakon čega je nastavio karijeru u inozemnim klubovima Club Brugge, Aris Thessaloniki F.C., Hyundai Horang-i i FC Kärnten da bi se u ljetu 2007. godine vratio u Hrvatsku, NK Varteks, ali zbog učestalih ozljeda zabilježio tek nekoliko nastupa.
Tonel

**António Leonel Vilar Nogueira Sousa** poznatiji kao **Tonel** (Lourosa, 13. travnja 1980.), portugalski nogometaš. Trenutačno igra za Beira-Mar. Igra na poziciji braniča.

## Klupska karijera
Počeo je u mlađim uzrastima nogometnih klubova Sporting Espinho i FC Porto. U FC Portu je prvotno igrao u B timu (40 utakmica i 1 pogodak) da bi potom bio posuđen Academici iz Coimbre u kojoj je Tonel debitirao kao profesionalac te proveo tri godine (2001 - 2004). Nakon toga nije se vratio u Porto već je u razmjeni igrača otišao u Marítimo iz Madeire gdje ostaje godinu dana i igra u timu koji je igrao protiv Rangersa u Kupu UEFA-e u sezoni 2004/05. Nakon uspješne sezone u momčadi iz Madeire Tonel 2005. godine potisuje za Sporting iz Lisabona gdje ostaje do 2010. godine i prelaska u NK Dinamo Zagreb. 
U zimu 2013. raskida ugovor i iz Dinama prelazi u portugalsku Beira-Mar.
## Reprezentativna karijera
Tonel je odigrao 24 utakmice za Portugalsku U-21 reprezentaciju i postignuo jedan pogodak. Za Portugalsku A reprezentaciju debitirao je 15. studenog 2006. godine u 3-0 pobjedi protiv Kazahstana u kvalifikacijskoj utakmici za odlazak na Europsko nogometno prvenstvo 2008. godine. Svoju drugu reprezentativnu utakmicu Tonel je odigrao 3. ožujka 2010. godine u prijateljskoj utakmici protiv nogometne reprezentacije Kine, koju je Portugal dobio 2-0.

## Izvori

## Vanjske veze
* Sportnet.hr Portugalac pojačava Dinamovu obranu
* Tonel na hrsport.net
Hillal Soudani

**El Arbi Hillel Soudani** (Chlef, 25. studenoga 1987.), alžirski je nogometaš koji trenutačno nastupa za zagrebački Dinamo. Igra na mjestu napadača.

## Klupska karijera
Nogometnu karijeru počeo je u podmlatku ASO Chlefa, nogometnoga kluba iz rodnoga mu grada Chlefa a od 2006. do 2011. godine igrao je za seniorsku momčad istoga kluba. Nakon toga prešao je u portugalsku Vitóriju Guimarães gdje je ostao do pred kraj svibnja 2013. godine kada je potpisao četverogodišnji ugovor sa zagrebačkim Dinamom.

## Reprezentativna karijera
Dne 4. lipnja 2011., Soudani je prvi put nastupio za alžirsku nogometnu reprezentaciju, u susretu protiv marokanske nogometne reprezentacije, u kvalifikacijama za Afrički kup nacija 2012., kada je ušao u igru u 79. minuti susreta.

## Priznanja
### Individualna
* Najbolji strijelac alžirskoga prvenstva u sezoni 2010./11. s 18 pogodaka.

### Klupska
**[[ASO Chlef]]**
* Alžirsko prvenstvo **(1)**: 2010./11.

**[[Vitória Sport Clube (Guimarães)|Vitória Guimarães]]**
* Portugalski kup **(1)**: 2013.

**[[Dinamo Zagreb]]**
* Prvak Hrvatske **(1)**: 2013./14.
* Superkup **(1)**: 2013.

## Reference

## Vanjske veze
* Hilal El Arbi Soudani na hnl-statistika.com
Ivo Pinto

**Ivo Pinto** (Lourosa, 7. siječnja 1990.) je portugalski nogometaš, koji trenutačno nastupa za zagrebački Dinamo na mjestu braniča.

Rođen je 7. siječnja 1990. godine u portugalskom gradu Lourosi (Santa Maria de Feira).
  	
U mlađim kategorijama promijenio je tri domaća kluba, klub iz rodnoga grada- Lourosu pa dva kluba iz glavnog grada Portugala, Boavistu te Porto, gdje je 2009. godine nastavio profesionalnu karijeru.

Pinto je debitirao u dresu Porta 13. prosinca 2009., no, u tom klubu nije dobio dovoljno prilike pa je 2 godine proveo na posudbama. 2011. godine prodan je Rio Ave-u, ali taj je portugalski klub procijenio da nije spreman biti u kadru kluba, poslan je na posudbu, gdje je i proveo većinu dosadašnje karijere. Godinu dana kasnije rumunjski klub, CFR Cluj, doveo ga je s namjerom da bude pojačanje, što je u dobivenim prilikama pokazao te digao svoju vrijednost na 2 milijuna eura. Dobrim igrama privukao je pozornost mnogih uglednih klubova, a najuporniji u namjeri da ga kupi bio je višestruki hrvatski prvak, Dinamo, a 1. srpnja 2013. i službeno je potpisao ugovor do 2017. godine.

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.

## Izvori

## Vanjske veze
* Ivo Pinto na hnl-statistika.com
Josip Čalušić

**Josip Čalušić** (Split, 11. listopada 1993.) je hrvatski nogometaš, koji trenutačno nastupa za zagrebački Dinamo na mjestu braniča.

## Izvori

## Vanjske veze
* Josip Čalušić na hnl-statistika.com
Oliver Zelenika

**Oliver Zelenika** (Zagreb, 14. svibnja 1993.) je hrvatski nogometaš, koji trenutačno nastupa za poljsku Lechiu iz Gdanjska na mjestu vratara.

Od malih nogu trenirao je u Dinamu. Nastupao je za brojne mlade reprezentacije, a treninzima prve momčadi Dinama se priključio na početku 2011. kao četvrti vratar. Sezonu 2012./13. proveo je na posudbi u Rudešu gdje se odličnim predstavama izborio za povratak u Dinamo, ali ovoga puta u ulozi drugog vratara. Zelenika je debitirao za prvu momčad Dinama 23. srpnja 2013. u uzvratnoj utakmici 2. pretkola Lige prvaka protiv luksemburške Fole.

Dne 31. svibnja 2014. izbornik A reprezentacije Niko Kovač je objavio popis igrača za odlazak na svjetsko prvenstvo u Brazil na koju je pozvao i Olivera.

## Reference

## Vanjske veze
* Oliver Zelenika na hnl-statistika.com
Grzegorz Sandomierski

**Grzegorz Sandomierski** (Białystok, 5. rujna 1989.), poljski je nogometaš. Igra na mjestu vratara.

U ljeto 2013. godine Sandomierski dolazi na jednogodišnju posudbu u Dinamo iz belgijskog Genka.

## Priznanja
### Klupska
**[[Zawisza Bydgoszcz]]**
* Poljski superkup (1): 2014.

**[[Dinamo Zagreb]]**
* Prvak Hrvatske **(1)**: 2013./14.

**[[Jagiellonia Bialystok]]**
* Poljski kup (1): 2009./10.
* Poljski superkup (1): 2010.

## Izvori

## Vanjske veze
* Grzegorz Sandomierski na hnl-statistika.com 
* Grzegorz Sandomierski na 90minut.pl
*  Grzegorz Sandomierski na football-lineups.com
Dino Špehar

**Dino Špehar** (Osijek, 8. veljače 1994.), hrvatski je nogometaš koji je trenutačno na posudbi u pulskoj Istri. Igra na mjestu napadača.

## Klupska karijera
### [[NK Osijek|Osijek]]
Dino Špehar počeo je trenirati nogomet u Nogometnoj školi NK Osijeka gdje je prošao nekoliko dobnih kategorija. Za mlađe kategorije NK Osijeka postigao je više od 300 pogodaka. U listopadu 2010. godine potpisao je trogodišnji ugovor sa Osijekom. U svom prvom seniorskom nastupu za NK Osijek u 1. HNL postigao je pogodak protiv Slaven Belupa, u 15. kolu sezone 2010./11.

### [[Dinamo Zagreb]]
Krajem kolovoza 2011. godine Špehar je potpisao sedmogodišnji profesionalni ugovor za zagrebački Dinamo. Za Dinamo je u 1. HNL debitirao u 30. kolu sezone 2011./12., 12. svibnja 2012. godine, protiv Splita (0:0).

### [[NK Lokomotiva Zagreb|Lokomotiva Zagreb]]
Na posudbu u Lokomotivu došao je pred sezonu 2013./14.

### [[NK Istra 1961]]
Dna 13. lipnja 2014. Dino je otišao na posudbu u pulsku Istru.

## Reprezentativna karijera
U mlađim selekcijama hrvatske nogometne reprezentacije ima nastupe u dobnim uzrastima do 14, do 16, do 17, do 18 i trenutačno nastupa za reprezentaciju do 19.

## Priznanja
### Klupska
**[[Dinamo Zagreb]]**
* Prvak Hrvatske **(2) :** *[[1. HNL 2011./12.|2011./12.]]*, *[[1. HNL 2012./13.|2012./13.]] 
* [[Hrvatski nogometni kup]] *'(1) :*' *2012.''

## Izvori

## Vanjske veze
* Dino Špehar na hnl-statistika.com 
* Dino Špehar na hrsport.net  
*  Dino Špehar na transfermarkt.co.uk
Jakub Sylvestr

**Jakub Sylvestr** (Banská Bystrica, 2. veljače 1989.) je slovački nogometaš koji trenutačno igra za Resovia Rzeszów. Igra na poziciji napadača.

## Klupska karijera
Počeo je u mlađim uzrastima slovačkih nogometnih klubova Jupie Podlavice i FK Dukla Banská Bystrica da bi 2005. godine prešao u ŠK Slovan iz Bratislave s kojim je 2007. godine potpisao profesionalni ugovor i iz kojeg je 29. kolovoza 2010. godine prešao u NK Dinamo Zagreb. Svoj prvi zgoditak za Dinamo postiže na utakmici 1/16 hrvatskog nogometnog kupa, u Dinamovoj pobjedi od 6:0 protiv Zadrugara iz Hrastovskog, 22. rujna 2010. godine. Prvi ligaški zgoditak za Dinamo u postiže 3. listopada 2010. godine u 10. kolu sezone 2010./11. u utakmici protiv NK Istra 1961.

## Reprezentativna karijera
Trenutačno je član slovačke nogometne U-21 reprezentacije, a bio je i član slovačkih nogometnih U-17 i U-19 reprezentacija. Za slovačku nogometnu A reprezentaciju debitirao je protiv Makedonije, 3. rujna 2010. godine u kvalifikacijskoj utakmici za odlazak na europsko prvenstvo u nogometu 2012. 
  
## Izvori

## Vanjske veze
* alyga.lt služebna stranica
* SOCCERWAY
* Transfermarkt
* lietuvosfutbolas.lt
* Globalsportsarchive
* national-football-teams
Branko Pleše

**Branko Pleše**, nadimak *Isusek* (Delnice, 12. siječnja 1915. - Zagreb, 28. ožujka 1980.), hrvatski nogometaš, jugoslavenski i hrvatski reprezentativac. Svestrani nogometaš, velikog radijusa kretanja, uporan borac, neumoran, jednako koristan u obrani i napadu, uglavnom igrač sredine terena.

## Klupska karijera
Kao 14-godišnjak počeo je igrati nogomet u zagrebačkoj Concordiji (do 1933. godine u momčadi mlađih uzrasta). Od 1935. godine do 1945. godine nastupa za zagrebački Građanski s kojim osvaja  dva jugoslavenska prvenstva (1936./37. i 1939./40.) i hrvatsko prvenstvo (1943.). Od 1945. godine nastupa za zagrebački Dinamo u kojem je do 1950. godine odigrao 155 utakmica i postigao 9 pogodaka. S Dinamom je osvojio prvenstvo Jugoslavije u sezoni 1947./48.

## Reprezentativna karijera
Bio je zagrebački, hrvatski i jugoslavenski reprezentativac. Za jugoslavensku reprezentaciju prvi put je nastupio 9. svibnja 1937. godine u Budimpešti protiv Mađarske (1:1). od 1937. do 1946. godine za jugoslavensku reprezentaciju je ukupno odigrao 6 utakmica i postigao 3 pogotka. Prvu utakmicu za hrvatsku reprezentaciju odigrao je 15. lipnja 1941. godine u Beču protiv Njemačke (5:1), a posljednju 9. travnja 1944. godine u Zagrebu protiv Slovačke (7:3). Ukupno je za hrvatsku reprezentaciju odigrao 13 utakmica i postigao 4 pogotka. Za zagrebačku reprezentaciju od 1935. godine do 1949. godine odigrao je 24 utakmice.

## Trenerska karijera
Nakon igračke karijere bio je trener Slobode iz Tuzle, Dubrovnika, te zagrebačkih nižerazrednih klubova, Trnja i Dubrave. Bio je i trener ženskog nogometnog kluba Loto iz Zagreba.

## Zanimljivo
Bio je jedan od najsvestranijih vrhunskih nogometaša. Igrao je na svim pozicijama u momčadi, od vratara do lijevog krila. Na prvenstvenoj utakmici u Zagrebu 1947. godine, Dinamo - Crvena zvezda, uspješno je zamijenio ozljeđenog vratara Zvonka Dogana.

## Izvori
* Fredi Kramer, *Sveto ime dinamo*, Zagreb, 2006. , str. 219 i 220
* (engleski) RSSSF: Yugoslavia National Team List of Results 1930-1939
* (engleski) RSSSF: Croatia - International Matches 1940-1956
*(srpski) Branko Pleše - “Isusek“
Jeremy Taravel

**Jérémy Taravel** (Vincennes, 17. travnja 1987.), francuski je nogometaš koji trenutačno nastupa za zagrebački Dinamo. Igra na mjestu braniča.

## Klupska karijera
Nogometnu profesionalnu karijeru počeo je u drugoj momčadi Lillea, da bi nakon toga odlazio na posudbe u Troyes i Zulte Waregem. Nakon posudbe u Waregemu ostaje u tom klubu jednu sezonu da bi potom otišao u Lokeren u kojem ostaje tri sezone. 23. prosinca 2013. Jeremy potpisuje za zagrebački Dinamo.

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.

## Izvori

## Vanjske veze
* Jérémy Taravel na hnl-statistika.com
Svetozar Đanić

**Svetozar Đanić** (Manđelos, Vojvodina, 1. travnja 1917. - Zagreb, 18. lipnja 1941.), hrvatski nogometni reprezentativac.

## Klupska karijera
Kao 17-godišnjak počeo je igrati nogomet u novosadskoj Vojvodini. 1936. se seli u Zagreb na studije, gdje prelazi u HŠK Građanski, vrlo rano probio se u prvu momčad. Kraće vrijeme igrao u Češkoj, a potom se vratio u matični klub. Igrajući za zagrebački Građanski osvaja 2 prvenstva Jugoslavije (1937. i 1940.).

## Reprezentativna karijera
Odigrao je tri utakmice za reprezentaciju Jugoslavije (1940-41), a četiri (1 pogodak) za reprezentaciju Hrvatske (1940-41), posljednji put 15. lipnja 1941. u Beču protiv Njemačke (1-5), da bi samo tri dana kasnije (18. lipnja 1941.) bio u Zagrebu uhićen i strijeljan od ustaša zbog suradnje s komunistima.
Ivica Belošević

**Ivica Belošević** (Rijeka, 12. rujna 1909. - Rijeka, 7. listopada 1987.), hrvatski nogometni reprezentativac. Bio je jedan od najboljih braniča u Hrvatskoj i na području cijele Kraljevine Jugoslavije u razdoblju između dvaju svjetskih ratova.

## Igračka karijera
### Klupska karijera
Obrambeni igrač, nakon nastupa u HTŠK Grafičaru (1924.–31.) i Concordiji (1932.–37.) (osvojio (1931./32.). s Građanskim (1937.–41.) osvaja posljednje prvenstvo Jugoslavije (1939./40.).

### Reprezentativna karijera
Nastupio je 11 puta za "A" i 3 puta za "B" sastav bivše države, igrao je tri utakmice za hrvatsku nogometnu reprezentaciju 1940. godine. Njegovih nastupi za reprezentaciju u ono vrijeme su bili veliki uspjeh, jer je na svojem položaju imao jaku igračku konkurenciju (Bernard Hügl, Jozo Matošić, Ernest Dubac)

## Trenerska karijera
Bio je trener zagrebačkih klubova: Amater, Victoria, ZET, Metalac, Grafičar, te NK Metalac Sisak i Slavija iz Varaždina.
Zlatko Čajkovski

**Zlatko "Čik" Čajkovski** (Zagreb, 24. studenog 1923. - München, Njemačka, 27. srpnja 1998.), hrvatski i jugoslavenski nogometni reprezentativac i nogometni trener.

Brat Željko također je bio nogometaš i reprezentativac bivše Jugoslavije. "Čik" je najveće uspjehe postigao kao trener klubova FC Bayern München, 1. FC Köln i Kickers Offenbach. Umro je u Münchenskoj bolnici od dijabetesa, pokopan je u Beogradu.

## Igračka karijera
### Klupska karijera
Igrao je za HAŠK, Partizan iz Beograda, 1. FC Köln i Hapoel iz Haife. Igrajući za beogradski Partizan osvojio je 2 prvenstva Jugoslavije (1947., 1949.) i 3 kupa (1947., 1952., 1954.).

### Reprezentativna karijera
Za odabrano Hrvatsku fudbalsku reprezentaciju (tada NDH) nastupio je dva puta (1. studenog 1942. u Stuttgartu protiv Njemačke, 1:5, i 6. lipnja 1943. u Bratislavi protiv Slovačke, 3:1).

Za reprezentaciju bivše Jugoslavije nastupio je 55 puta, s kojom je sudjelovao na Olimpijskim igrama 1948. u Londonu i 1952. u Helsinkiji, osvojivši oba puta srebrnu medalju, nastupio je i na dva Svjetska prvenstva 1950. i 1954.

1953. godine nastupio je u momčadi FIFA–e protiv Velike Britanije (4:4), zajedno s Bernardom Vukasom, Vladimirom Bearom i Brankom Zebecom.

## Trenerska karijera
Diplomirao je za zvanje nogometnog trenera na Njemačkoj športskoj akademiji u Kölnu, u klasi profesora Hennes Weisweilera.

Svoj prvi veliki trenerski uspjeh ostvaruje osvojivši prvenstvo SR Njemačke 1962. sa 1. FC Kölnom. 1963. preuzima FC Bayern München, kojeg iz druge dovodi u prvu ligu, dva puta osvaja njemački kup, te jednom europski Kup pobjednika kupova, pobjedivši u finalu škotskog Glasgow Rangers FC 1967. godine. Kroz tadašnju momčad su se dokazali danas legendarni njemački internacionalci, vratar Sepp Maier, Franz Beckenbauer i Gerd Müller, koji su tada, iako 20-ogodišnjaci, činili okosnicu jedne od najjačih europskih momčadi.

Poslije toga "Čik" Čajkovski je trenirao Hannover 96, 1. FC Nürnberg, Kickers Offenbach, s kojima je kao drugoligašima osvojio njemački kup 1970. godine. Nakon toga vodi zagrebački Dinamo i 1. FC Nürnberg. Ponovo se vraća u 1. FC Köln i onda opet u Kickers Offenbach. Odlazi u Švicarsku preuzeti FC Zürich (1978.-1980.), pa FC Grenchen (1980.). Zadnja momčad koju je vodio bio je Grazer AK 1981. godine.

## Zanimljivosti
Nadimak Čik (opušak) dobio je zbog svog omanjeg rasta, naime bio je visok samo 164&nbsp;cm. Zlatko Čajkovski ima i jedan nastupa u prijateljskoj utakmici za Hajduk, ali bez zgoditka.

## Reference
Rudolf Hitrec

**prim. dr. Rudolf Hitrec** (Zagreb, 12. travnja 1903. - Zagreb, 13. siječnja 1970.), hrvatski nogometaš, liječnik i sportski djelatnik.

## Igračka karijera
Bio je punih 12 godina aktivan nogometaš, igrač sredine terena. Od 1919. do 1921. bio je član Concordije, a od 1921. do 1930. nosio je dres
Građanskog, s kojim je osvojio prvenstva 1923., 1926. i 1928.

Ima jedan nastup za reprezentaciju Jugoslavije, 30. svibnja 1926. protiv Bugarske u Zagrebu (pobjeda 3:1). Igrao za reprezentaciju Zagrebačkog nogometnog podsaveza s kojom je osvojio tri uzastopna Kupa kralja Aleksandra (1924., 1925. i 1926.)

Iako je bio vrlo poznat i priznat igrač, uvijek je bio u sjeni svog brata, legendarnog zagrebačkog nogometaša Ivana Ice Hitreca.

## Povjerenik HNS-a
Nastankom Nezavisne Države Hrvatske došlo do reorganizacije čitavog sustava, pa tako i sporta, pa i nogometa, te su na čelo Hrvatskog nogometnog saveza i njegovih podorganizacija imenovani povjerenici. *Državni vođa tjelesnog odgoja i športa* Miško Zebić imenovao je dr. Rudolfa Hitreca za prvog povjerenika, odnosno predsjednika Hrvatskog nogometnog saveza sa širim ovlastima, među kojima je bila i uloga izbornika.

#### Izbornik
Na prvu reprezentativnu utakmicu Hrvata u Nezavisnoj Državi Hrvatskoj nije trebalo dugo čekati. Naime, već 15. lipnja 1941., dakle samo dva mjeseca od utemeljenja NDH, reprezentacija je, iako još ne i formalno član svjetske nogometne udruge - FIFA–e, nastupila u Beču protiv iskusne i snažne momčadi Njemačke i izgubila visokih 1:5, što do danas spada u tri najveća poraza u povijesti hrvatske reprezentacije. Za tu utakmicu dužnost izbornika obnašao je sam povjerenik HNS–a, dr. Rudolf Hitrec, a kako je nedugo potom, 4. srpnja, *Državni vođa* Miško Zebić, dekretom imenovao za izbornika Bogdana Cuvaja, dr. Hitrecu je to bila i jedina utakmica na položaju izbornika.

## Liječnik
prim. dr. Hitrec bio je cijenjeni i poznati zagrebački internist, između ostalog je od 1945.-1963. u tadašnjoj Vojnoj bolnici II, u Vlaškoj ulici vodio Interni odjel s 200 kreveta.

## Reference

* Roman Garber, ur., Zlatni jubilej ZNS: 1919. – 1969., Zagreb: Zagrebački nogometni savez, [1969.]
Ivan Šuprina

**dr. Ivan Šuprina** (Virovitica, 1. siječnja 1921. - Napulj, 13. srpnja 1988.), liječnik, hrvatski nogometni reprezentativac.

## Klupska karijera
Nastupao je za HŠK Građanski, s kojim je osvojio posljednje državno prvenstvo u Jugoslaviji prije 2. svjetskog rata, 1940., kao i prvenstvo Hrvatske 1943.. Nakon toga nastavlja karijeru u Švicarskoj i Italiji.

## Reprezentativna karijera
Za hrvatsku reprezentaciju je odigrao prve tri utakmice u njezinoj povijesti, za vrijeme Banovine Hrvatske, pod vodstvom izbornika Joze Jakopića. Sve tri igrane su 1940. godine, prve dvije protiv Švicarske (pobjede 4-0 u Zagrebu i 1-0 u Bernu), te jedna protiv Mađarske (poraz 1-0 u Budimpešti). Za vrijeme 2. svjetskog rata i NDH nije uspio izboriti mjesto u reprezentaciji.

## Liječnička karijera
Nakon završetka igračke karijere ostaje živjeti u Italiji, gdje je diplomirao na Medicinskom fakultetu u Napulju, i posvećuje se liječničkom pozivu.
Franjo Šoštarić

**Franjo Šoštarić** (Zagreb, 1. kolovoza 1919.– Beograd, 27. kolovoza 1975.), hrvatski je nogometaš, osvajač srebrne medalje na Olimpijskim igrama u Londonu 1948. godine.
Malonogometni turnir Kutija Šibica

**Kutija Šibica** je zagrebački malonogometni turnir koji se održava od 1970. godine. Ime je dobio po dvorani na Trešnjevci popularno zvanoj **Kutija Šibica** u kojoj je prvi put odigran ovaj turnir. Prvi pobjednik je bila ekipa *[[Rade Končar]]* iz Zagreba. Na taj prvi turnir se prijavilo tek 8 ekipa. Najveći broj ekipa je zabilježen 1984. godine i to čak 648. Najviše ekipa dolazi iz Zagreba i bliže okolice, a na turniru često nastupa i po nekoliko ekipa iz BiH i Slovenije. Nerijetko na turniru zaigraju i poznati nogometaši "velikog"  nogometa kao i malonogometni reprezentativci Hrvatske.

Od 2007. godine se odigrava i veteranski turnir.

## Dvorane

Zbog mnogobrojnih ekipa turnir se igra u četiri dvorane:

* Dom sportova
* SD Trešnjevka ili Kutija šibica
* ŠD Trnsko
* ŠD Peščenica

## Vanjske veze

* Službene stranice Malonogometnog turnira Kutija Šibica

## Izvori

Sportske novosti, br.17895, 8. studenog 2013. godine
Ernest Dubac

**Ernest Dubac** (Osijek, 15. veljače 1914. - Popovača, 27. veljače 1985.), hrvatski i jugoslavenski nogometni reprezentativac.

Obrambeni igrač, igrao za klubove: NK Hajduk Osijek, NK Slavija Osijek, BSK Beograd, HŠK Građanski Zagreb i NK Proleter Osijek.

Nastupio je 2 puta za B i 14 puta za A reprezentaciju Jugoslavije, te 15 puta za hrvatsku nogometnu reprezentaciju.

Po zanimanju je bio stomatolog, a radio je i kao nogometni trener u Osijeku (NK Proleter), Zenici (NK Čelik) i Zagrebu (NK Trešnjevka).